EL
27.6.2023
ε)
Επίσημη Εφημερίδα της Ευρωπαϊκής Ένωσης
C 224/3
Η Renfe δεσμεύεται για μέγιστο ποσοστό σφάλματος (6) 14,23 %.
Η μέγιστη αυτή τιμή θα επανεξετάζεται περιοδικά και μπορεί να τροποποιηθεί από την Επιτροπή κατόπιν αιτήματος της Renfe.
Σε περίπτωση μη συμμόρφωσης με το μέγιστο ποσοστό σφάλματος, η Renfe δεσμεύεται να καταβάλει τις αναγκαίες προσπάθειες για την ανάλυση των αιτίων και την εφαρμογή των αναγκαίων τεχνικών μέτρων για την αντιμετώπισή τους το συντομότερο δυνατόν.
στ) Η Renfe δεσμεύεται να διορίσει εντολοδόχο παρακολούθησης ο οποίος θα παρακολουθεί την υλοποίηση των δεσμεύσεων και θα υποβάλλει εκθέσεις στην Επιτροπή για περίοδο δέκα ετών.
ζ)
Η Renfe δεσμεύεται να μην παρακάμπτει με κανέναν τρόπο ούτε να επιχειρήσει να παρακάμψει τις δεσμεύσεις, άμεσα ή έμμεσα, με οποιαδήποτε πράξη ή παράλειψη.
η) Οι δεσμεύσεις παραμένουν σε ισχύ επ’ αόριστον, αρχής γενομένης από την ημερομηνία έναρξης ισχύος.
(8)
Το πλήρες κείμενο των δεσμεύσεων δημοσιεύεται στην αγγλική γλώσσα στον δικτυακό τόπο της Γενικής Διεύθυνσης Ανταγωνισμού στη διεύθυνση: https://ec.europa.eu/competition-policy/index_el
4.
Πρόσκληση για υποβολή παρατηρήσεων
(9)
Με την επιφύλαξη διενέργειας διαβούλευσης με φορείς της αγοράς, η Επιτροπή προτίθεται να εκδώσει απόφαση δυνάμει του άρθρου 9 παράγραφος 1 του κανονισμού (ΕΚ) αριθ.
1/2003, στην οποία θα κηρύσσονται υποχρεωτικές οι δεσμεύσεις που συνοψίζονται παραπάνω και δημοσιεύονται στον δικτυακό τόπο της Γενικής Διεύθυνσης Ανταγωνισμού.
(10) Σύμφωνα με το άρθρο 27 παράγραφος 4 του κανονισμού 1/2003, η Επιτροπή καλεί τα ενδιαφερόμενα τρίτα μέρη να υποβάλουν τις παρατηρήσεις τους επί των προτεινόμενων δεσμεύσεων.
Οι παρατηρήσεις αυτές πρέπει να περιέλθουν στην Επιτροπή το αργότερο εντός έξι εβδομάδων από την ημερομηνία της παρούσας δημοσίευσης.
Τα ενδιαφερόμενα τρίτα μέρη καλούνται επίσης να υποβάλουν μη εμπιστευτική εκδοχή των παρατηρήσεών τους στην οποία οι πληροφορίες, που ισχυρίζονται ότι συνιστούν εμπορικά απόρρητα και άλλες εμπιστευτικές πληροφορίες, έχουν διαγραφεί και αντικατασταθεί, όπως απαιτείται, από μη εμπιστευτική περίληψη ή από τη μνεία «εμπορικό απόρρητο» ή «εμπιστευτικό».
(11) Οι απαντήσεις και οι παρατηρήσεις θα πρέπει, κατά προτίμηση, να είναι αιτιολογημένες και να αναφέρουν τα συναφή πραγματικά περιστατικά.
Εάν εντοπίσετε κάποιο πρόβλημα όσον αφορά οποιοδήποτε σημείο των προτεινόμενων δεσμεύσεων, η Επιτροπή σας καλεί επίσης να προτείνετε πιθανή λύση.
(12) Οι παρατηρήσεις μπορούν να αποστέλλονται στην Επιτροπή με αριθμό αναφοράς AT.40735 AT.40735 Online rail ticket distribution in Spain είτε με ηλεκτρονικό ταχυδρομείο (COMP-GREFFE-ANTITRUST@ec.europa.eu) είτε ταχυδρομικώς στην ακόλουθη διεύθυνση: European Commission Directorate-General for Competition Antitrust Registry 1049 Bruxelles/Brussel BELGIQUE/BELGIË
(6) Το ποσοστό σφάλματος είναι ο λόγος μεταξύ του αριθμού των αποτυχημένων αιτημάτων κράτησης και του αριθμού των συνολικών αιτημάτων κράτησης που υποβλήθηκαν στο σύστημα πώλησης εισιτηρίων της Renfe κατά τη διάρκεια δεδομένης χρονικής περιόδου.